ราคาน้ำมัน WTI-BRENT พุ่งเฉียด 100 เหรียญ หลัง “รัสเซีย” เปิดฉากบุกยูเครน
ราคาน้ำมัน WTI-BRENT พุ่งเฉียด 100 เหรียญ ส่วนสัญญาก๊าซธรรมชาติ พุ่งขึ้น 2.33% หลังรัสเซียประกาศเปิดปฏิบัติการพิเศษทางทหารในภูมิภาคดอนบาส 
24 ก.พ. 2565

ผู้สื่อข่าวรายงานว่า ราคาน้ำมันพุ่งขึ้น 3% ในวันนี้ หลังรัสเซียประกาศเปิดปฏิบัติการพิเศษทางทหารในภูมิภาคดอนบาสทางภาคตะวันออกของประเทศยูเครนและเกิดเหตุระเบิดขึ้นในกรุงเคียฟ เมืองหลวงของยูเครน
ทั้งนี้ ราคาน้ำมันดิบเบรนท์ดีดตัวขึ้น 3.03% แตะที่ 99.77 ดอลลาร์ต่อบาร์เรล ขณะที่สัญญาน้ำมันดิบ West Texas Intermediate (WTI) ของสหรัฐพุ่งขึ้น 3.52% แตะที่ 95.38 ดอลลาร์ต่อบาร์เรล
ส่วนสัญญาก๊าซธรรมชาติ พุ่งขึ้น 2.33%